**Өнөр жай коопсуздугу боюнча экспертиза жүргүзүүнүн тартиби жана Кооптуу өндүрүштүк объекттердеги кырсыктардын жана инциденттердин себептерин техникалык иликтөө жөнүндө жоболорун бекитүү тууралуу**

Адамдардын өмүрүн жана ден соолугун, жеке жана юридикалык жактардын мүлкүн, мамлекеттик же муниципалдык мүлктүн коопсуздугун камсыздоо жана коргоо, кооптуу өндүрүштүк объекттерди курууда жана пайдаланууда пайда болгон кооптуу жана зыяндуу факторлордон коргоо максатында, “Кыргыз Республикасынын Өкмөтүнүн айрым ченем жаратуу ыйгарым укуктарын аткаруу бийлигинин бир катар мамлекеттик органдарына өткөрүп берүү жөнүндө” Кыргыз Республикасынын Өкмөтүнүн 2014-жылдын 15-сентябрындагы № 530 токтомуна ылайык

БУЙРУК КЫЛАМ:

1. 1-тиркемеге ылайык Өнөр жай коопсуздугу боюнча экспертиза жүргүзүүнүн тартиби жөнүндөгү жобо бекитилсин.

2. 2-тиркемеге ылайык Кооптуу өндүрүштүк объекттердеги кырсыктардын жана инциденттердин себептерин техникалык иликтөө жөнүндө жобо бекитилсин.

3. Кыргыз Республикасынын Жаратылыш ресурстар, экология жана техникалык көзөмөл министрлигинин Өнөр жай коопсуздугун жөнгө салуу башкармалыгы Кыргыз Республикасынын мыйзамдарына ылайык ушул буйрукту мамлекеттик каттоодон өткөрүү үчүн Кыргыз Республикасынын Адилет министрлигине жиберсин жана аны расмий жарыялоо боюнча чараларды көрсүн.

4. Бул буйрук расмий жарыяланган күндөн тартып он беш күндөн кийин күчүнө кирет.

5. Кыргыз Республикасынын Өнөр жай, энергетика жана жер казынасын пайдалануу мамлекеттик комитетинин 2018-жылдын 29-майындагы № 01-7/253 жана 2018-жылдын 24-апрелиндеги № 01-7/202 буйруктары күчүн жоготту деп табылсын.

6. Ушул буйруктун көчүрмөсү, күчүнө киргенден кийин, Кыргыз Республикасынын Министрлер Кабинетине маалымат үчүн жөнөтүлсүн.

|  |  |
| --- | --- |
| **Министр**  | **М.Ж. Тургунбаев** |